กฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตราพ.ศ.๒๕๔๕[๑] อาศัยอำนาจตามความในมาตรา ๕ มาตรา ๑๒ (๑) วรรคสอง และมาตรา ๓๔ (๑๕) แห่งพระราชบัญญัติคนเข้าเมือง พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวง ฉบับที่ ๖ (พ.ศ. ๒๕๒๓)ออกตามความในพระราชบัญญัติคนเข้าเมือง พ.ศ. ๒๕๒๒(๒) กฎกระทรวง ฉบับที่ ๙ (พ.ศ. ๒๕๒๙)ออกตามความในพระราชบัญญัติคนเข้าเมือง พ.ศ. ๒๕๒๒(๓) กฎกระทรวง ฉบับที่ ๑๐ (พ.ศ. ๒๕๒๙)ออกตามความในพระราชบัญญัติคนเข้าเมือง พ.ศ. ๒๕๒๒(๔) กฎกระทรวง ฉบับที่ ๑๓ (พ.ศ. ๒๕๓๐)ออกตามความในพระราชบัญญัติคนเข้าเมือง พ.ศ. ๒๕๒๒(๕) กฎกระทรวง ฉบับที่ ๑๖ (พ.ศ. ๒๕๓๖)ออกตามความในพระราชบัญญัติคนเข้าเมือง พ.ศ. ๒๕๒๒(๖) กฎกระทรวง ฉบับที่ ๑๙ (พ.ศ. ๒๕๓๘)ออกตามความในพระราชบัญญัติคนเข้าเมือง พ.ศ. ๒๕๒๒(๗) กฎกระทรวง ฉบับที่ ๒๒ (พ.ศ. ๒๕๔๐)ออกตามความในพระราชบัญญัติคนเข้าเมือง พ.ศ. ๒๕๒๒(๘) กฎกระทรวง ฉบับที่ ๒๕ (พ.ศ. ๒๕๔๒)ออกตามความในพระราชบัญญัติคนเข้าเมือง พ.ศ. ๒๕๒๒ข้อ ๒การตรวจลงตราหนังสือเดินทางหรือเอกสารใช้แทนหนังสือเดินทางตามมาตรา ๑๒ (๑)วรรคสอง มี ๘ ประเภท คือ(๑) ประเภททูต(๒) ประเภทราชการ(๓) ประเภทคนอยู่ชั่วคราว(๔) ประเภทนักท่องเที่ยว(๕) ประเภทคนเดินทางผ่านราชอาณาจักร(๖) ประเภทคนเข้ามามีถิ่นที่อยู่ในราชอาณาจักรตามมาตรา๔๑(๗)ประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปี(๘) ประเภทอัธยาศัยไมตรีข้อ ๓การตรวจลงตราประเภททูตให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่งดังต่อไปนี้(๑) การปฏิบัติหน้าที่ทางทูตหรือกงสุล(๒) การปฏิบัติหน้าที่ทางราชการทั้งนี้ให้ผู้ถือหนังสือเดินทางทูตหรือหนังสือเดินทางสหประชาชาติที่เทียบเท่าหนังสือเดินทางทูตยื่นขอรับการตรวจลงตราต่อสถานทูตหรือสถานกงสุลไทยพร้อมกับหนังสือขอรับการตรวจลงตราสำหรับผู้นั้นจากกระทรวงการต่างประเทศสถานทูตหรือสถานกงสุลของประเทศผู้ถือหนังสือเดินทางทูตหรือองค์การหรือหน่วยงานสหประชาชาติแล้วแต่กรณีข้อ ๔การตรวจลงตราประเภทราชการให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อการปฏิบัติหน้าที่ทางราชการโดยผู้ถือหนังสือเดินทางราชการหรือหนังสือเดินทางสหประชาชาติที่เทียบเท่าหนังสือเดินทางราชการต้องยื่นขอรับการตรวจลงตราต่อสถานทูตหรือสถานกงสุลไทยพร้อมกับหนังสือขอรับการตรวจลงตราสำหรับผู้นั้นจากกระทรวงการต่างประเทศสถานทูตหรือสถานกงสุลของประเทศผู้ถือหนังสือเดินทางราชการหรือองค์การหรือหน่วยงานสหประชาชาติ แล้วแต่กรณีข้อ ๕การตรวจลงตราประเภทคนอยู่ชั่วคราวให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่งดังต่อไปนี้(๑) การปฏิบัติหน้าที่ทางราชการ(๒) ธุรกิจ(๓) การลงทุนที่ได้รับความเห็นชอบจากกระทรวง ทบวง กรมที่เกี่ยวข้อง(๔)การลงทุนหรือการอื่นที่เกี่ยวกับการลงทุนภายใต้บังคับกฎหมายว่าด้วยการส่งเสริมการลงทุน(๕) การศึกษาหรือดูงาน(๖) การปฏิบัติหน้าที่สื่อมวลชน(๗) การเผยแพร่ศาสนาที่ได้รับความเห็นชอบจากกระทรวงทบวง กรม ที่เกี่ยวข้อง(๘) การค้นคว้าทางวิทยาศาสตร์หรือฝึกสอนในสถาบันการค้นคว้าหรือสถาบันการศึกษาในราชอาณาจักร(๙) การปฏิบัติงานด้านช่างฝีมือหรือผู้เชี่ยวชาญ(๑๐) การอื่นตามที่กำหนดในข้อ ๑๔ทั้งนี้ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูตสถานกงสุลไทย หรือสำนักงานตรวจคนเข้าเมือง แล้วแต่กรณีข้อ ๖การตรวจลงตราประเภทนักท่องเที่ยวให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อการท่องเที่ยวโดยผู้ถือหนังสือเดินทางหรือเอกสารใช้แทนหนังสือเดินทางต้องยื่นขอรับการตรวจลงตราต่อสถานทูตหรือสถานกงสุลไทยในกรณีที่เป็นการเดินทางเข้ามาในราชอาณาจักรเพื่อการท่องเที่ยวไม่เกินสิบห้าวันหากผู้เดินทางเข้ามาในราชอาณาจักรเป็นผู้มีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีและมีสัญชาติของประเทศที่ออกหนังสือเดินทางหรือเอกสารที่ใช้แทนหนังสือเดินทางและมีตั๋วหรือเอกสารที่ใช้เดินทางซึ่งชำระค่าโดยสารครบถ้วนแล้วสำหรับใช้เดินทางกลับออกไปนอกราชอาณาจักรภายในกำหนดเวลาไม่เกินสิบห้าวันนับแต่วันที่เดินทางเข้ามาในราชอาณาจักรผู้เดินทางเข้ามาในราชอาณาจักรดังกล่าวจะยื่นขอรับการตรวจลงตราต่อพนักงานเจ้าหน้าที่สำนักงานตรวจคนเข้าเมืองณ ช่องทางอนุญาตของด่านตรวจคนเข้าเมืองตามที่รัฐมนตรีกำหนดก็ได้ในกรณีที่เป็นการเดินทางเข้ามาในราชอาณาจักรเพื่อการท่องเที่ยวตามความตกลงระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชาสำหรับการอนุวัติการตรวจลงตราเดียวในกรอบยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขง ซึ่งทำเมื่อวันที่ ๑๗ ธันวาคม พ.ศ. ๒๕๕๐ผู้ถือหนังสือเดินทางหรือเอกสารใช้แทนหนังสือเดินทางต้องยื่นเรื่องขอรับการตรวจลงตราเดียวในกรอบยุทธศาสตร์ความร่วมมือทางเศรษฐกิจอิรวดี - เจ้าพระยา แม่โขง ต่อสถานทูตหรือสถานกงสุลไทยหรือต่อสถานทูตหรือสถานกงสุลกัมพูชาแต่ในกรณีที่ยื่นเรื่องขอรับการตรวจลงตราเดียวต่อสถานทูตหรือสถานกงสุลกัมพูชาและได้รับความเห็นชอบให้ตรวจลงตราเดียวจากกระทรวงการต่างประเทศให้เดินทางเข้ามาในราชอาณาจักรตามช่องทางอนุญาตของด่านตรวจคนเข้าเมืองที่รัฐมนตรีกำหนดโดยเสียค่าธรรมเนียมการตรวจลงตราให้แก่พนักงานเจ้าหน้าที่สำนักงานตรวจคนเข้าเมืองประจำช่องทางอนุญาตของด่านตรวจคนเข้าเมืองนั้น[๒]ข้อ ๗การตรวจลงตราประเภทคนเดินทางผ่านราชอาณาจักรให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่งดังต่อไปนี้(๑) การเล่นกีฬา(๒) การเดินทางผ่านราชอาณาจักร(๓)การเป็นผู้ควบคุมพาหนะหรือคนประจำพาหนะที่เข้ามายังท่า สถานีหรือท้องที่ในราชอาณาจักรทั้งนี้ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูตหรือสถานกงสุลไทยข้อ ๘การตรวจลงตราประเภทคนเข้ามามีถิ่นที่อยู่ในราชอาณาจักรให้จำกัดเฉพาะการขอรับการตรวจลงตราเข้ามาในราชอาณาจักรเพื่อการเข้ามามีถิ่นที่อยู่ในราชอาณาจักรตามมาตรา๔๑ โดยผู้ถือหนังสือเดินทางหรือเอกสารใช้แทนหนังสือเดินทางต้องยื่นขอรับการตรวจลงตราต่อสถานทูตหรือสถานกงสุลไทยข้อ ๙การตรวจลงตราประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปีให้จำกัดเฉพาะการขอรับการตรวจลงตราเพื่อกลับเข้ามามีถิ่นที่อยู่ในราชอาณาจักรโดยผู้ถือหนังสือเดินทางต้องยื่นขอรับการตรวจลงตราต่อพนักงานเจ้าหน้าที่ ณสำนักงานตรวจคนเข้าเมือง พร้อมกับใบสำคัญถิ่นที่อยู่ที่พนักงานเจ้าหน้าที่ได้ทำหลักฐานการแจ้งออกไปนอกราชอาณาจักรเพื่อกลับเข้ามาอีกตามมาตรา๕๐ข้อ ๑๐การตรวจลงตราประเภทอัธยาศัยไมตรีให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่งดังต่อไปนี้(๑) การขอรับการตรวจลงตราของผู้ถือหนังสือเดินทางทูตหรือหนังสือเดินทางราชการหรือหนังสือเดินทางสหประชาชาติที่เทียบเท่าหนังสือเดินทางทูตหรือหนังสือเดินทางราชการเพื่อการอื่นนอกจากที่ระบุในข้อ ๓ (๑) หรือ (๒) หรือข้อ ๔(๒)การขอรับการตรวจลงตราของผู้ถือหนังสือเดินทางหรือเอกสารใช้แทนหนังสือเดินทางนอกจากกรณีตาม (๑) ซึ่งเข้ามาในราชอาณาจักรในฐานะเป็นพระราชอาคันตุกะ ราชอาคันตุกะแขกของรัฐบาลหรือหน่วยงานของรัฐทั้งนี้ ให้ผู้ถือหนังสือเดินทางหรือเอกสารใช้แทนหนังสือเดินทางยื่นขอรับการตรวจลงตราต่อสถานทูตหรือสถานกงสุลไทยข้อ ๑๑ให้สถานทูตหรือสถานกงสุลไทยมีอำนาจตรวจลงตราตามข้อ ๒ (๑) (๒) (๓) (๔) (๕) และ (๘)ให้สถานทูตหรือสถานกงสุลไทยมีอำนาจตรวจลงตราตามข้อ ๒ (๖)เมื่อผู้ยื่นขอรับการตรวจลงตราได้รับอนุญาตให้เข้ามามีถิ่นที่อยู่ในราชอาณาจักรจากคณะกรรมการพิจารณาคนเข้าเมืองโดยความเห็นชอบของรัฐมนตรีให้พนักงานเจ้าหน้าที่สำนักงานตรวจคนเข้าเมืองมีอำนาจตรวจลงตราตามข้อ๒ (๓) สำหรับคนต่างด้าวที่ได้รับการยกเว้นการตรวจลงตราตามข้อ ๑๓ที่มิใช่ผู้ถือหนังสือเดินทางประเภททูตหรือประเภทราชการซึ่งประสงค์จะอยู่ในราชอาณาจักรต่อไปเป็นการชั่วคราวเพื่อปฏิบัติการอย่างใดอย่างหนึ่งตามข้อ๕ให้พนักงานเจ้าหน้าที่สำนักงานตรวจคนเข้าเมืองมีอำนาจตรวจลงตราตามข้อ๒ (๔) และ (๗)ให้พนักงานเจ้าหน้าที่สำนักงานตรวจคนเข้าเมืองมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวตามข้อ๒ (๔) หรือประเภทคนเดินทางผ่านราชอาณาจักรตามข้อ ๒ (๕)ให้เป็นประเภทคนอยู่ชั่วคราวตามข้อ ๒ (๓) ได้ให้กระทรวงการต่างประเทศมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทอื่นใดตามข้อ๒ ให้เป็นประเภททูตตามข้อ ๒ (๑) ประเภทราชการตามข้อ ๒ (๒)หรือประเภทอัธยาศัยไมตรีตามข้อ ๒ (๘) ได้หลักเกณฑ์และวิธีการในการตรวจและการเปลี่ยนประเภทการตรวจลงตราให้เป็นไปตามระเบียบที่ผู้บัญชาการตำรวจแห่งชาติหรือปลัดกระทรวงการต่างประเทศแล้วแต่กรณี กำหนดโดยประกาศในราชกิจจานุเบกษา ทั้งนี้โดยความเห็นชอบของคณะกรรมการพิจารณาคนเข้าเมืองข้อ ๑๒ให้พนักงานเจ้าหน้าที่สำนักงานตรวจคนเข้าเมืองมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวตามข้อ๒ (๔) เป็นประเภทคนอยู่ชั่วคราวตามข้อ ๒ (๓)ให้แก่คนต่างด้าวซึ่งเดินทางเข้ามาในราชอาณาจักรเพื่อประกอบธุรกิจเกี่ยวกับการจัดตั้งสำนักงานผู้แทนของนิติบุคคลต่างประเทศในธุรกิจการค้าระหว่างประเทศในประเทศไทยหรือประกอบธุรกิจเกี่ยวกับการจัดตั้งสำนักงานภูมิภาคของบริษัทข้ามชาติในประเทศไทยได้โดยการประกอบธุรกิจดังกล่าวจะต้องได้รับใบอนุญาตประกอบธุรกิจตามกฎหมายเกี่ยวกับการประกอบธุรกิจของคนต่างด้าวจากกรมทะเบียนการค้า กระทรวงพาณิชย์ แล้วข้อ ๑๓การยกเว้นการตรวจลงตราตามมาตรา ๑๒ (๑) ให้เป็นไปตามหลักเกณฑ์ วิธีการและเงื่อนไข ดังต่อไปนี้(๑)ผู้ถือหนังสือเดินทางของประเทศที่รัฐบาลของประเทศนั้นได้ทำความตกลงไว้กับรัฐบาลไทย(๒)ผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่ตามที่รัฐมนตรีกำหนดโดยความเห็นชอบของคณะรัฐมนตรี(๓) ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวภายใต้เงื่อนไขดังต่อไปนี้(ก)มีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีและมีสัญชาติของประเทศที่ออกหนังสือเดินทางหรือเอกสารใช้แทนหนังสือเดินทางนั้น(ข)เข้ามาในราชอาณาจักรโดยพาหนะขนส่งคนโดยสารประเภทเครื่องบินหรือเรือเดินทะเลที่มีขนาดตั้งแต่ห้าร้อยตันรียีสเตอร์ขึ้นไปหรือตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับประเทศมาเลเซีย หรือตามช่องทางอนุญาตของด่านตรวจคนเข้าเมืองอื่นตามที่รัฐมนตรีกำหนดและ(ค)ถ้าเข้ามาในราชอาณาจักรโดยพาหนะขนส่งคนโดยสารประเภทเครื่องบิน เรือเดินทะเล รถไฟรถขนส่งคนโดยสาร รถยนต์รับจ้าง รถยนต์บริการทัศนาจร หรือรถจักรยานยนต์รับจ้างต้องมี๑) ตั๋วหรือเอกสารที่ใช้เดินทางอย่างใดอย่างหนึ่งของเจ้าของพาหนะหรือผู้ควบคุมพาหนะที่ชำระค่าโดยสารครบถ้วนแล้วสำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสอง หรือ๒)เอกสารหลักฐานของเจ้าของพาหนะหรือผู้ควบคุมพาหนะแสดงการจองที่นั่งในพาหนะที่ชำระค่าโดยสารครบถ้วนแล้วสำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสองทั้งนี้เว้นแต่บุคคลซึ่งมีสัญชาติมาเลเซียหรือบุคคลซึ่งมีสัญชาติอื่นตามที่รัฐมนตรีกำหนดซึ่งเข้ามาในราชอาณาจักรโดยพาหนะขนส่งคนโดยสารประเภทรถขนส่งคนโดยสาร รถยนต์รับจ้างรถยนต์บริการทัศนาจร หรือรถจักรยานยนต์รับจ้าง ตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับประเทศมาเลเซียไม่ต้องมีตั๋วหรือเอกสารตาม ๑) หรือ ๒) หรือ(๔)ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการประชุมหรือการแข่งขันกีฬาระหว่างประเทศซึ่งรัฐบาลไทยเป็นเจ้าภาพหรือที่ได้รับความเห็นชอบจากกระทรวง ทบวงกรมที่เกี่ยวข้อง(๕)[๓]ผู้ถือหนังสือเดินทางหรือเอกสารใช้แทนหนังสือเดินทางของประเทศสมาชิกกลุ่มความร่วมมือทางเศรษฐกิจเอเชีย- แปซิฟิก (Asia-Pacific Economic Cooperation : APEC) และมีบัตรเดินทางสำหรับนักธุรกิจเอเปค(APEC Business Travel Card : ABTC) ซึ่งเข้ามาในราชอาณาจักรเป็นการชั่วคราวเพื่อประกอบธุรกิจ(๖)[๔]ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลตามกฎหมายว่าด้วยสถานพยาบาลโดยมีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีและมีสัญชาติของประเทศที่ออกหนังสือเดินทางหรือเอกสารใช้แทนหนังสือเดินทางนั้นซึ่งรวมถึงผู้ติดตามของบุคคลดังกล่าวจำนวนไม่เกินสี่คน ได้แก่ บิดา มารดา คู่สมรสบุตร บุตรบุญธรรม หรือผู้ดูแลผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลโดยผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลได้ให้ความยินยอมเกี่ยวกับผู้ติดตามนั้นแล้ว ทั้งนี้ ภายใต้เงื่อนไข ดังต่อไปนี้(ก) ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลต้องมีเอกสารเกี่ยวกับการรักษาพยาบาลที่ออกโดยสถานพยาบาลในประเทศไทยตามประกาศรายชื่อที่กระทรวงสาธารณสุขกำหนดหรือออกโดยกระทรวงสาธารณสุข เพื่อนำมาแสดงต่อพนักงานเจ้าหน้าที่ เช่นเอกสารการนัดหมาย เอกสารการรับรองของแพทย์ เอกสารยืนยันการรักษาพยาบาลหรือเอกสารทางการแพทย์ประเภทอื่นพร้อมทั้งเอกสารทางการเงินเกี่ยวกับค่าใช้จ่ายในการรักษาพยาบาล เช่นใบรับรองค่าใช้จ่ายตามสิทธิ เอกสารทางการเงินอื่น ๆ ซึ่งออกโดยหน่วยงานที่เกี่ยวข้องในต่างประเทศ(ข)ในกรณีที่ผู้ติดตามของผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลนั้นเป็นบิดา มารดา คู่สมรส บุตร หรือบุตรบุญธรรม ผู้นั้นต้องมีเอกสารที่แสดงถึงความสัมพันธ์ในครอบครัวมาแสดงต่อพนักงานเจ้าหน้าที่เช่น สำเนาทะเบียนบ้าน สำเนาบัตรประจำตัวประชาชน สำเนาทะเบียนสมรส สำเนาสูติบัตรสำเนาใบรับรองบุตรหรือหนังสือรับรองจากผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลในกรณีที่ไม่ได้จดทะเบียนสมรสสำหรับกรณีของผู้ดูแลผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลจะต้องมีสัญญาจ้างหรือหนังสือรับรองจากผู้ซึ่งเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลมาแสดงต่อพนักงานเจ้าหน้าที่ด้วย ทั้งนี้ ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลต้องจัดทำเอกสารแสดงรายชื่อผู้ติดตามดังกล่าวพร้อมลงลายมือชื่อรับรองเอกสารด้วยผู้ซึ่งได้รับการยกเว้นการตรวจลงตราตาม (๒) (๓) หรือ (๔)ให้อยู่ในราชอาณาจักรไม่เกินสามสิบวันนับแต่วันที่เดินทางเข้ามาในราชอาณาจักรสำหรับผู้ซึ่งได้รับการยกเว้นการตรวจลงตราตาม (๕) หรือ (๖)ให้อยู่ในราชอาณาจักรได้ไม่เกินเก้าสิบวันนับแต่วันที่เดินทางเข้ามาในราชอาณาจักร[๕]ผู้ซึ่งเข้ามาในราชอาณาจักรเป็นการชั่วคราวเพื่อการท่องเที่ยวตาม(๓) ทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบกให้เข้ามาในราชอาณาจักรได้ไม่เกินสองครั้งต่อปีปฏิทินยกเว้นบุคคลซึ่งมีสัญชาติมาเลเซียหรือบุคคลซึ่งมีสัญชาติของประเทศอื่นที่รัฐมนตรีกำหนดอาจเข้ามาในราชอาณาจักรเกินสองครั้งต่อปีปฏิทินก็ได้[๖]ข้อ ๑๔ให้กำหนดการสำหรับคนต่างด้าวซึ่งจะเข้ามาในราชอาณาจักรเป็นการชั่วคราวได้ตามมาตรา๓๔ (๑๕) ดังต่อไปนี้(๑)การปฏิบัติหน้าที่หรือภารกิจในครอบครัวของคนต่างด้าวซึ่งเข้ามาในราชอาณาจักรเป็นการชั่วคราวตามมาตรา๓๔ (๑) (๒) (๕) (๖) (๗) (๑๐) (๑๑) (๑๒) (๑๓) และ (๑๔) โดยเป็นบิดา มารดา คู่สมรสหรือบุตรซึ่งอยู่ในความอุปการะและเป็นส่วนแห่งครัวเรือนของบุคคลดังกล่าวหรือโดยเป็นคนรับใช้ส่วนตัวตามมาตรา ๑๕ (๗)(๒)การให้ความอุปการะแก่หรือรับความอุปการะจากบุคคลสัญชาติไทยหรือบุคคลผู้มีถิ่นที่อยู่ในราชอาณาจักร โดยเป็นบิดา มารดา คู่สมรสหรือบุตรซึ่งอยู่ในความอุปการะและเป็นส่วนแห่งครัวเรือนของบุคคลดังกล่าว(๓)การปฏิบัติหน้าที่ให้แก่รัฐวิสาหกิจหรือองค์การกุศลสาธารณะ(๔) การเข้ามาในฐานะผู้สูงอายุเพื่อใช้ชีวิตในบั้นปลาย(๕) การเข้ามาของผู้เคยมีสัญชาติไทยเพื่อเยี่ยมญาติหรือขอกลับเข้ามาอยู่ในราชอาณาจักร(๖) การเข้ามาเพื่อรับการรักษาพยาบาล(๗)การเข้ามาเพื่อเป็นผู้ฝึกสอนนักกีฬาตามความต้องการของทางราชการ(๘)การเข้ามาของคู่ความและพยานเพื่อดำเนินกระบวนพิจารณาอันเกี่ยวกับคดีข้อ ๑๕ บรรดาระเบียบหรือคำสั่งของสำนักงานตรวจคนเข้าเมืองหรือกระทรวงการต่างประเทศเกี่ยวกับหลักเกณฑ์และวิธีการในการตรวจหรือการเปลี่ยนประเภทการตรวจลงตราที่ใช้อยู่ก่อนวันที่กฎกระทรวงนี้ใช้บังคับให้ยังคงใช้บังคับต่อไปได้เท่าที่ไม่ขัดหรือแย้งกับกฎกระทรวงนี้ จนกว่าจะได้มีการออกระเบียบตามกฎกระทรวงนี้แต่ทั้งนี้ จะต้องไม่เกินหกเดือนนับแต่วันที่กฎกระทรวงนี้ใช้บังคับข้อ ๑๖บรรดาคำขอใบอนุญาตประกอบธุรกิจตามข้อ ๑๒ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าคำขอนั้นเป็นคำขอตามกฎกระทรวงนี้โดยอนุโลมให้ไว้ ณ วันที่ ๑๖ สิงหาคม พ.ศ. ๒๕๔๕ร้อยตำรวจเอก ปุระชัยเปี่ยมสมบูรณ์รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากได้มีการกำหนดหลักเกณฑ์ วิธีการ และเงื่อนไขในการตรวจการยกเว้นและการเปลี่ยนประเภทการตรวจลงตราให้แก่คนต่างด้าวไว้ในกฎกระทรวงหลายฉบับอันมีผลทำให้การใช้กฎหมายเกิดความไม่สะดวกสมควรนำหลักเกณฑ์ วิธีการ และเงื่อนไขดังกล่าวมากำหนดไว้ในกฎกระทรวงฉบับเดียวกันและโดยที่เป็นการสมควรแก้ไขเพิ่มเติมให้พนักงานเจ้าหน้าที่สำนักงานตรวจคนเข้าเมืองมีอำนาจในการตรวจลงตราหนังสือเดินทางหรือเอกสารใช้แทนหนังสือเดินทางประเภทคนอยู่ชั่วคราวให้แก่คนต่างด้าวที่ได้รับการยกเว้นการตรวจลงตราที่มิใช่ผู้ถือหนังสือเดินทางประเภททูตหรือประเภทราชการเพื่อเป็นการอำนวยความสะดวกให้แก่บุคคลดังกล่าวด้วย จึงจำเป็นต้องออกกฎกระทรวงนี้ กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๒) พ.ศ. ๒๕๔๖[๗]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากประเทศไทยได้เป็นสมาชิกกลุ่มความร่วมมือทางเศรษฐกิจเอเชีย - แปซิฟิก (Asia-Pacific Economic Cooperation : APEC)และได้เข้าร่วมโครงการบัตรเดินทางสำหรับนักธุรกิจเอเปค (APECBusiness Travel Card : ABTC) ดังนั้นเพื่อเป็นการอำนวยความสะดวกให้แก่ผู้ถือบัตรเดินทางดังกล่าวให้สามารถเดินทางเข้ามาในราชอาณาจักรเป็นการชั่วคราวเพื่อประกอบธุรกิจโดยได้รับยกเว้นการตรวจลงตราจึงจำเป็นต้องออกกฎกระทรวงนี้กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๓) พ.ศ. ๒๕๕๓[๘]ข้อ ๑กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชาได้ร่วมลงนามในความตกลงสำหรับการอนุวัติการตรวจลงตราเดียวในกรอบยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขง ณ กรุงพนมเปญ เมื่อวันที่ ๑๗ ธันวาคม พ.ศ. ๒๕๕๐เพื่อกำหนดหลักเกณฑ์ วิธีการ และเงื่อนไขสำหรับการเข้ามาในราชอาณาจักรของคนต่างด้าวที่ได้รับการตรวจลงตราเดียวในกรอบยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขงจากสถานทูตหรือสถานกงสุลไทยหรือสถานทูตหรือสถานกงสุลกัมพูชา และได้รับความเห็นชอบให้ตรวจลงตราเดียวจากกระทรวงการต่างประเทศดังนั้นเพื่อให้เป็นไปตามความตกลงดังกล่าวจึงจำเป็นต้องออกกฎกระทรวงนี้กฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๔) พ.ศ. ๒๕๕๕[๙]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปัจจุบันได้มีคนต่างด้าวเดินทางเข้ามาในราชอาณาจักรเป็นการชั่วคราวเพื่อรับการรักษาพยาบาลเป็นจำนวนเพิ่มมากขึ้นดังนั้นเพื่อเป็นการอำนวยความสะดวกในการเดินทางเข้ามาในราชอาณาจักรและสอดคล้องกับแนวนโยบายในการขับเคลื่อนให้ประเทศไทยเป็นเลิศในผลิตภัณฑ์และการบริการด้านสุขภาพและการรักษาพยาบาลในภูมิภาคเอเชียสมควรกำหนดให้คนต่างด้าวที่มีสัญชาติตามที่รัฐมนตรีว่าการกระทรวงมหาดไทยกำหนดโดยความเห็นชอบของคณะรัฐมนตรีซึ่งเข้ามาในราชอาณาจักรเป็นการชั่วคราวเพื่อรับการรักษาพยาบาลในสถานพยาบาลตามกฎหมายว่าด้วยสถานพยาบาลและผู้ติดตามของบุคคลดังกล่าวจำนวนไม่เกินสี่คนได้รับยกเว้นการตรวจลงตราและอยู่ในราชอาณาจักรได้ไม่เกินเก้าสิบวัน จึงจำเป็นต้องออกกฎกระทรวงนี้กฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่๕) พ.ศ. ๒๕๕๙[๑๐]ข้อ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ในวาระเริ่มแรกการเข้ามาในราชอาณาจักรเป็นการชั่วคราวเพื่อการท่องเที่ยวทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบกโดยได้รับการยกเว้นการตรวจลงตราตามข้อ๑๓ (๓) แห่งกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ ในวันก่อนวันที่กฎกระทรวงนี้ใช้บังคับมิให้นับรวมเข้าเป็นจำนวนครั้งในการเข้ามาในราชอาณาจักรตามข้อ ๑๓ วรรคสาม แห่งกฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ.๒๕๔๕ ซึ่งแก้ไขเพิ่มเติมโดยกฎกระทรวงนี้หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากมีคนต่างด้าวซึ่งได้รับยกเว้นการตรวจลงตราในการเข้ามาในราชอาณาจักรเป็นการชั่วคราวเพื่อการท่องเที่ยวเมื่อสิ้นสุดระยะเวลาที่อนุญาตให้อยู่ในราชอาณาจักรได้เดินทางออกและกลับเข้ามาในราชอาณาจักรตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบกเพื่อให้ได้สิทธิในการพำนักอยู่ในราชอาณาจักรเป็นการต่อเนื่องเกินระยะเวลาที่กฎหมายกำหนดซึ่งไม่สอดคล้องกับวัตถุประสงค์ในการให้เข้ามาในราชอาณาจักรเป็นการชั่วคราวเพื่อการท่องเที่ยวดังนั้นเพื่อให้การจัดระเบียบการเข้าเมืองของคนต่างด้าวเป็นไปโดยเหมาะสมสมควรแก้ไขเพิ่มเติมเงื่อนไขการยกเว้นการตรวจลงตราโดยจำกัดจำนวนครั้งที่ให้คนต่างด้าวเข้ามาในราชอาณาจักรเป็นการชั่วคราวเพื่อการท่องเที่ยวในกรณีที่เข้ามาตามช่องทางอนุญาตของด่านตรวจคนเข้าเมืองหรือด่านพรมแดนดังกล่าว จึงจำเป็นต้องออกกฎกระทรวงนี้เอกฤทธิ์/จัดทำ๑๘มกราคม ๒๕๕๖ฐิติพร/ปรับปรุง๕พฤศจิกายน ๒๕๕๘วิศนี/เพิ่มเติมปริญสินีย์/ตรวจ๓๐ธันวาคม ๒๕๕๙[๑]ราชกิจจานุเบกษา เล่ม ๑๑๙/ตอนที่ ๙๔ ก/หน้า ๑๒/๒๔ กันยายน ๒๕๔๕[๒] ข้อ ๖วรรคสาม เพิ่มโดยกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๓) พ.ศ. ๒๕๕๓[๓] ข้อ ๑๓(๕) เพิ่มโดยกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๒) พ.ศ. ๒๕๔๖[๔] ข้อ ๑๓(๖) เพิ่มโดยกฎกระทรวงกำหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๔) พ.ศ. ๒๕๕๕[๕] ข้อ ๑๓วรรคสอง แก้ไขเพิ่มเติมโดยกฎกระทรวงกำหนดหลักเกณฑ์ วิธีการ และเงื่อนไขในการตรวจการยกเว้น และการเปลี่ยนประเภทการตรวจลงตรา (ฉบับที่ ๔) พ.ศ. ๒๕๕๕[๖] ข้อ ๑๓วรรคสาม แก้ไขเพิ่มเติมโดยกฎกระทรวงกำหนดหลักเกณฑ์ วิธีการ และเงื่อนไขในการตรวจการยกเว้น และการเปลี่ยนประเภทการตรวจลงตรา (ฉบับที่ ๕) พ.ศ. ๒๕๕๙[๗]ราชกิจจานุเบกษา เล่ม ๑๒๐/ตอนที่ ๒๙ ก/หน้า ๑/๘ เมษายน ๒๕๔๖[๘]ราชกิจจานุเบกษา เล่ม ๑๒๗/ตอนที่ ๘๐ ก/หน้า ๒๑/๒๙ ธันวาคม ๒๕๕๓[๙] ราชกิจจานุเบกษาเล่ม ๑๒๙/ตอนที่ ๑๒๗ ก/หน้า ๑๕/๒๘ ธันวาคม ๒๕๕๕[๑๐] ราชกิจจานุเบกษาเล่ม ๑๓๓/ตอนที่ ๑๐๐ ก/หน้า ๑/๑ ธันวาคม ๒๕๕๙